钦定古今图书集成/明伦汇编/氏族典/第448卷 > 《廖用贤尚友录》 > 沈邵
## 钦定古今图书集成/明伦汇编/氏族典/第448卷 > 《廖用贤尚友录》 > 沈邵

按《宋书》沈约《自序》，“汉寿县伯林子。薨，子邵嗣。邵字道
辉，美风姿，涉猎文史。太祖以旧恩召见，拜彊弩将军。
出为锺离太守，在郡有惠政。入为衡阳王义季右军
中兵参军。始兴王濬初开后军府，又为中兵，入为通
直郎。庐陵王绍为江州，以邵为南中郎府录事参军，
行府州事。后为安成相。义康徙安成，复以为安成相。”
在郡以宽和恩信为南土所怀。元嘉二十六年卒，子
侃嗣，官至南沛郡太守。侃卒，子《整应》袭爵。